de animalium , per hyemem dormientium , vasis cephalicis etc. 4? 



tuba Eustachiana brevis et angusta; ossicula fere uti in aliis 

 muribus , sed propter tympani angustiam minora ; manubrium 

 mallei perpendiculare, caput erectum , processus brevis, ut in 

 pluribus Gliribus, superiori tym|)ani margini acclinatur ; crura 

 incudis valde distensa sunt, superius in fovea ossea profunde 

 immissum , inferius longum ; stapes arteria et pessulo eum 

 perforantibus, firmatus, praeterea insignis, crura exhibet valde 

 arcuata et basin subrotundam. Cochlea admodum magna et 

 longa, duobus cum dimidio gaudet gyris satis amplis. Fenestra 

 vestibuli magna et subrotunda , fenestra cochleae paullo minor , 

 subrotunda et valde occulta. Canales semicirculares maximi, 

 facillime e tela ossea spongiosa , eos circumdante , exarantur ; 

 canalis posterioris et horizontalis crura posteriora se invicem 

 secant, quod raro certe in mammalibus accidit, canales 

 quinque ostiis in vestibulum amplum et quodammodo bipar- 

 titum sunt finiti ; sinus inter canales pro floccis cerebelli modo 

 mediocris; meatus auditorius internus haud profundus; cana- 

 lis Fallopii denique fere rectus et in toto suo decursu osseus 

 observatur. ^ 



l 11. 

 Myoxus Glis duos exhibet vasorum truncos , ex arcii aortae 

 orientes, sc. anonymum et arteriam subclaviam sinistram; ca- 

 rotis modo solito partitur; ramus eius cerebralis s. posterior 

 per externam canalis arteriosi partem, cuius initium profunde 

 in foramine iugulari absconditum est, in cavum tympani in- 

 trat, quo liber et absque vagina ossea ascendit, stapedemque 

 perforat , sic, ut pessulo osseo substrato teneatur, et tandem per 

 internam canalis arteriosi partem ad cerebri cavum percurrit, 

 ubi in ramum cerebralem, arterias menyngeas et ramum pro- 

 fundum, per fissuram orbitalem ad oculum pervenientem , 

 dividitur, sed carotis cerebralis in universum modo parva 

 est et minor, quam arteria yertebralis. 



